KOMISIJOS REGLAMENTAS (EEB) Nr. 2308/80
1980 m. rugsėjo 3 d.
iš dalies keičiantis Reglamentą (EEB) Nr. 3136/78, nustatantį išsamias importo mokesčio alyvuogių aliejui nustatymo konkurso tvarka taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo([1]) su paskutiniais pakeitimais, padarytais Reglamentu (EEB) Nr. 1917/80([2]), ypač į jo 16 straipsnio 6 dalį ir 19 straipsnio 3 dalį,
atsižvelgdama į 1978 m. lapkričio 23 d. Tarybos reglamentą (EEB) Nr. 2749/78 dėl prekybos aliejais ir riebalais tarp Bendrijos ir Graikijos([3]), ypač į jo 5 straipsnio 6 dalį ir 9 straipsnį,
kadangi pagal Komisijos reglamentą (EEB) Nr. 3136/78([4]) su paskutiniais pakeitimais, padarytais Reglamentu (EEB) Nr. 1037/79([5]), importo licencijos, išduotos mokesčių paraiškų konkurso tvarka, galioja tris mėnesius nuo jų išdavimo datos;
kadangi pagal Graikijos stojimo aktą importo licencijos prekyboje tarp Bendrijos ir Graikijos bus netaikomos nuo 1981 m. sausio 1 d. taip, kaip iš pradžių buvo nustatyta; kadangi dėl to yra būtina 1980 m. gruodžio 31 d. nustatyti licencijų, kuriose Graikija minima kaip privaloma kilmės ir galutinio eksporto šalis, galiojimo pabaigos datą;
kadangi šiame reglamente numatytos priemonės atitinka Aliejaus ir taukų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3136/78 5 straipsnio 3 dalis papildoma taip:
"Tačiau licencijų, kurių 13 ir 14 skirsniuose įrašytas žodis "Graikija", galiojimo pabaigos data negali būti vėlesnė nei 1980 m. gruodžio 31 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. rugsėjo 3 d.